VS000517
Datum: 1994-12-16T01:00:00.000+01:00
datum_sodbe_i_stopnje: 1997-02-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: srednje hudi primeri
odskodnina: 2000000
opombe: II Ips 196/98. Reviziji tožene stranke je bilo delno ugodeno, odškodnina za strah je bila znižana za 100.000,00 SIT, za ZŽA pa za 300.000,00 SIT.
sodisce: Vrhovno sodišče

## Oškodovanec

**Spol:**

ženska

## Škodni dogodek

Prometna nesreča.

## Poškodba

Zvin vratne hrbtenice, udarec v koleno in komolec.

## Telesne bolečine

800000 SIT Zaradi udarcev v komolec in koleno je trpela 7 dni blagih bolečin, zaradi zvina vratne hrbtenice pa 18 dni hudih stalnih, 1 mesec in pol srednjih stalnih in 4 do 5 mesecev blagih stalnih, nato pa občasne blage bolečine ob hujših obremenitvah. Poleg tega je 1 mesec prestajala takoimenovani reflektorni glavobol srednje intenzivnosti, kasneje pa je prihajalo in še prihaja do občasnih blažjih glavobolov. Prve tri mesece je čutila podvojene bolečine prej okvarjene ledvene hrbtenice.

#### Hospitalizacija

7 dni.

#### Rehabilitacija

Na fizioterapiji je bila trinajstkrat.

#### Nevšečnosti med zdravljenjem

Ovratnico je morala stalno nositi 2 meseca, v nadaljnjem šestmesečnem obdobju občasno trikrat na teden in še nadaljnjem šestmesečnem obdobju občasno štirikrat na mesec. Bila je na osmih pregledih pri specialistih, dvajsetih rentgenskih slikanjih, opravljena ji je bila tudi boleča zdravniška preiskava elektroniografija.

## Strah

200000 SIT V samem škodnem dogodku je tožnica utrpela hud primaren strah. Njen avtomobil je bil poškodovan na sprednjem in zadnjem delu, voznikov sedež se je zlomil, tožnica ni mogla izstopiti pri voznikovih vratih in se je zato morala reševati iz avtomobila pri sovoznikovih vratih ter je ves čas doživljala hud strah. Tudi po škodnem dogodku je samo nesrečo večkrat intenzivno podoživljala. Zaskrbljenost za izid zdravljenja je bila 4 do 5 dni zelo intenzivna zaradi suma zloma dveh vratnih vretenc, ob ugotovitvi manjše poškodbe pa je zaskrbljenost za izid zdravljenja srednje stopnje trajala 1 mesec.

## Zmanjšanje življenjske aktivnosti

1000000 SIT Poškodba je pri tožnici zapustila zavrto gibljivost vratne hrbtenice srednje stopnje, ki po oceni izvedenca predstavlja 10% invalidnost. Povečane napore mora vlagati v opravljanje poklicnih, gospodinjskih in ostalih del. Dela za računalnikom in pisalnim strojem in mora večino časa presedeti, zaradi dolgotrajne prisiljene drže se hitreje utrudi. Zmanjšano delovno sposobna je za dela, ki zahtevajo nenadne gibe in dolgotrajno sedenje, pa tudi za športno aktivnost. Pred nesrečo se je intenzivno in pogosto ukvarjala s številnimi športnimi aktivnostmi, sedaj pa je njena tovrstna aktivnost znatno manj intenzivna, krajša in redkejša.

---

ZOR člen 200, 203